b'\n_START_ARTICLE_\nNedbrudt h\xc3\xb8jmose\n_START_PARAGRAPH_\nNedbrudte h\xc3\xb8jmoser med mulighed for gendannelse er tidligere h\xc3\xb8jmoser, dvs. h\xc3\xb8jmoser der ikke mere er i v\xc3\xa6kst men er under nedbrydning, af en eller flere grunde, men hvor v\xc3\xa6ksten kan komme i gang igen ved en eller anden form for indgreb.\n_START_SECTION_\nPlantev\xc3\xa6kst\n_START_PARAGRAPH_\nVegetationen omfatter en del af \xe2\x80\x93 men ikke alle \xe2\x80\x93 de arter der findes i Aktive h\xc3\xb8jmoser. Ofte vil f.eks. de insekt\xc3\xa6dende arter som f.eks. Rundbladet Soldug mangle. Omvendt vil der v\xc3\xa6re en eller flere Pionerplanter, herunder tr\xc3\xa6er, som f.eks. Vorte-Birk, Skovfyr.\n_START_SECTION_\nVidere udvikling\n_START_PARAGRAPH_\nN\xc3\xa5r den nedbrudte h\xc3\xb8jmoses mulighed for gendannelse efterh\xc3\xa5nden fortabes, vil den ofte overg\xc3\xa5 til naturtypen Skovbevoksede t\xc3\xb8rvemoser._NEWLINE_I Lille Vildmose har man lavet fors\xc3\xb8g med gendannelse.'